

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-17

Ivanić-Grad, 12. lipnja 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o usvajanju Strategije zelene urbane obnove Grada Ivanić-Grada za razdoblje 2023. – 2028.**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o usvajanju Strategije** **zelene urbane obnove Grada Ivanić-Grada za razdoblje 2023. – 2028.**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Srna Krtak, direktorica trgovačkog društva GREEN STORIES j.d.o.o.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_ 2025. godine, donijelo je sljedeću

**O D L U K U**

**o usvajanju Strategije** **zelene urbane obnove Grada Ivanić-Grada za razdoblje 2023. – 2028.**

Članak 1.

Usvaja se Strategija zelene urbane obnove Grada Ivanić-Grada za razdoblje 2023. – 2028.

Članak 2.

Tekst Strategije nalazi se u prilogu ove Odluke i čini njezin sastavni dio.

Članak 3.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o usvajanju Strategije zelene urbane obnove Grada Ivanić-Grada za razdoblje 2023. – 2028. |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Strategija zelene urbane obnove (u daljnjem tekstu: SZUO) Grada Ivanić-Grada je srednjoročni akt strateškog planiranja koji se donosi za razdoblje od 5 godina, a koji se odnosi na ostvarenje ciljeva razvoja zelene i plave infrastrukture (u daljnjem tekstu: ZI) i unaprjeđenja kružnog gospodarenja prostorom i zgradama.

Svrha izrade SZUO-a Grada Ivanić-Grada je stvaranje karakteristične podloge koja će biti temelj izmjena i dopuna prostorno-planske dokumentacije, podloga za direktnu provedbu te dopuna pravaca strateškog prostornog razvoja Grada Ivanić-Grada.

Cilj donošenja SZUO-a je postavljanje modela provedbe kojim se povezuju, jačaju i štite svi elementi postojeće i buduće ZI te prepoznaju i ostvaruju potencijali kružnog gospodarenja zgradama što sveobuhvatno doprinosi sveukupnoj zelenoj obnovi, zelenoj tranziciji i održivom razvoju Grada Ivanić-Grada.

Strategijom su definirane mjere i aktivnosti temeljene na trenutnim prostornim ograničenjima koja polučuju potrebu za istraživanjem prostornih mogućnosti uspostavljanja povezane i razvijene mreže zelenih koridora, potrebu za razvoj svih tipova zelene i plave infrastrukture, osobito kroz integraciju NBS rješenja i jačanje bioraznolikosti na zelenim površinama u gusto izgrađenim naseljima, potrebu za prilagodbom klimatskim promjenama (smanjenje učinka toplinskih otoka i dr.) te potrebu za povećanjem energetske učinkovitosti postojećih zgrada kao i poticanje mjera kružnosti kod planiranja novih zgrada.

Definiranim mjerama i aktivnostima SZUO Grada Ivanić-Grada doprinosi ciljevima programa i strategija višeg reda *Nacionalnoj razvojnoj strategiji Republike Hrvatske (NRS), Nacionalnom planu oporavka i otpornosti 2021.-2026. (NPOO), Programu razvoja zelene infrastrukture u urbanim područjima za razdoblje 2021. – 2030. i Programu razvoja kružnog gospodarenja prostorom i zgradama za razdoblje 2021. – 2030.* koji su ujedno i pravni okvir za njeno donošenje te predstavlja okvir za financiranje iz sredstava Europske unije i nacionalnih fondova namijenjenih za provedbu projekata održivog razvoja i provedbu mjera usmjerenih na razvoj i unaprjeđenje ZI.