

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-20

Ivanić-Grad, 26. lipnja 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o izmjeni Odluke o socijalnoj skrbi**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o izmjeni Odluke o socijalnoj skrbi**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_ 2025. godine, donijelo je sljedeću

**O D L U K U**

**o izmjeni Odluke o socijalnoj skrbi**

Članak 1.

U Odluci o socijalnoj skrbi („Službeni glasnik Grada Ivanić-Grada“, broj 02/2023) članak 8. mijenja se i glasi:

„Članak 8.

Prava u sustavu socijalne skrbi utvrđena ovom Odlukom mogu se priznati ili odobriti:

1. hrvatskim državljanima s prebivalištem na području Grada
2. strancu sa stalnim boravkom i dugotrajnim boravištem na području Grada
3. osobi bez državljanstva s privremenim i stalnim boravkom i dugotrajnim boravištem na području Grada
4. strancu pod supsidijarnom zaštitom, azilantu i strancu pod privremenom zaštitom te članovima njihove obitelji koji zakonito borave na području Grada odnosno Republike Hrvatske.

Iznimno od stavka 1. ovog članka, pravo na jednokratnu novčanu pomoć može se priznati i osobi koja nije obuhvaćena stavkom 1. ovog članka pod uvjetima propisanim Zakonom, ako to zahtijevaju životne okolnosti u kojima se osoba našla.“.

Članak 2.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjeni Odluke o socijalnoj skrbi |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gradsko vijeće Grada Ivanić-Grada je na 16. sjednici, održanoj dana 16. veljače 2023. godine, donijelo Odluku o socijalnoj skrbi, objavljenu u „Službenom glasniku Grada Ivanić-Grada“ broj 02/2023.

Odlukom o socijalnoj skrbi utvrđuju se korisnici i prava iz djelatnosti socijalne skrbi koja, pored prava što ih osigurava Republika Hrvatska na osnovi Zakona o socijalnoj skrbi, osigurava Grad Ivanić-Grad te se uređuju uvjeti, način i postupak za ostvarivanje tih prava.

Odredbom članka 8. Odluke o socijalnoj skrbi propisano je da se prava u sustavu socijalne skrbi utvrđena ovom Odlukom mogu priznati ili odobriti:

1. hrvatskim državljanima s prebivalištem na području Grada

2. strancu sa stalnim boravkom na području Grada

3. osobi bez državljanstva s privremenim i stalnim boravkom i dugotrajnim boravištem na području Grada,

ako ovom Odlukom ili Zakonom u određenom slučaju nije drugačije određeno.

Iznimno, odredbom stavka 2. istoga članka propisano je da se pravo na jednokratnu novčanu pomoć može priznati i osobi koja nije obuhvaćena stavkom 1. istoga članka pod uvjetima propisanim Zakonom, ako to zahtijevaju životne okolnosti u kojima se osoba našla.

Ministarstvo rada, mirovinskoga sustava, obitelji i socijalne politike, na temelju članaka 79. i 80. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), u postupku nadzora zakonitosti Odluke o socijalnoj skrbi je uočilo nedostatke te je naložilo Gradu Ivanić-Gradu u roku od 15 dana od primitka upute za otklanjanje uočenih nedostataka uskladiti odredbu članka 8. Odluke o socijalnoj skrbi s odredbom članka 19. Zakona o socijalnoj skrbi („Narodne novine“, broj 18/22, 46/22, 119/22, 71/23, 156/23, 61/25), na način kako je predloženo Odlukom o izmjeni Odluke o socijalnoj skrbi.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.